এরপর ১৬ ও ১৭ আগস্ট গণমাধ্যম কর্মীদের সাথে সংলাপ করে ইসি। প্রথম দিনের সংলাপে ইসির ক্ষমতা প্রয়োগের পরামর্শ দেন সাংবাদিকেরা। সব দলের অংশগ্রহণে সুষ্ঠু, নিরপেক্ষ ও গ্রহণযোগ্য নির্বাচনের প্রয়োজনে সেনা মোতায়েনের পরামর্শ দিয়েছেন অনেকে। সুষ্ঠু নির্বাচনের জন্য নির্বাচনী আচরণবিধি কঠোরভাবে অনুসরণ, দলীয় প্রভাবমুক্ত রিটার্নিং কর্মকর্তা নিয়োগ, ভোটে যেন কোনো প্রার্থী প্রভাব বিস্তার না পারেন সেজন্য কঠোর হাতে দমনের পরামর্শ দিয়েছেন তারা। এ ছাড়াও নাগরিক সমাজের মতোই নির্বাচনের যথাযথ পরিবেশ তৈরি ও ইসিকে আস্থা অর্জনের পরামর্শ দেন প্রায় সব গণমাধ্যম প্রতিনিধি।